KOMISIJOS REGLAMENTAS (EB) Nr. 1332/2004
2004 m. liepos 20 d.
dėl nuolatinio leidimo naudoti pašaruose tam tikrus priedus
(Tekstas svarbus EEE)
EUROPOS BENDRIJŲ KOMISIJA,
atsižvelgdama į Europos bendrijos steigimo sutartį,
atsižvelgdama į 1970 m. lapkričio 23 d. Tarybos direktyvą 70/524/EEB dėl pašarų priedų (1), ypač į jos 3 straipsnį ir 9d straipsnio 1 dalį,
kadangi:
(1)
Direktyvoje 70/524/EEB numatyta, kad Bendrijoje naudotiniems priedams turi būti suteiktas leidimas. Tos direktyvos C priedo II dalyje nurodytus priedus gali būti leidžiama naudoti neribotą laiką, jei laikomasi tam tikrų reikalavimų.
(2)
Laikinai naudoti endo-1,4-beta-ksilanazės, gautos iš Aspergillus oryzae (DSM 10287), fermentų preparatą, pirmą kartą buvo leista penimiems viščiukams, penimiems kalakutams ir paršeliams Reglamentu (EB) Nr. 1436/98 (2).
(3)
Laikinai naudoti endo-1,4-beta-ksilanazės ir endo-1,4-beta-gliukanazės, gautos iš Humicola insolens (DSM 10 442), fermentų preparatą, pirmą kartą buvo leista mėsiniams viščiukams Komisijos Reglamentu (EB) Nr. 1436/98 (2).
(4)
Buvo pateikti nauji duomenys pagrįsti paraišką leidimui naudoti kiekvieną iš minėtų fermentų preparatų neribotą laiką. Paraiškų įvertinimas rodo, kad visais atvejais laikomasi Direktyvoje 70/524/EEB nustatytų šių leidimų išdavimo sąlygų.
(5)
Todėl turėtų būti leidžiama tam tikromis sąlygomis neribotą laiką naudoti šiuos fermentų preparatus.
(6)
Minėtų paraiškų įvertinimas rodo, kad yra reikalinga tam tikra darbuotojų apsaugos nuo prieduose nurodytų pašarų priedų poveikio tvarka. Tokia apsauga turėtų būti užtikrinta taikant 1989 m. birželio 12 d. Tarybos direktyvą 89/391/EEB dėl priemonių darbuotojų saugai ir sveikatos apsaugai darbe gerinti nustatymo (3).
(7)
Šiame sprendime numatytos priemonės atitinka Maisto grandinės ir gyvūnų sveikatos nuolatinio komiteto nuomonę,
PRIĖMĖ ŠĮ SPRENDIMĄ:
1 straipsnis
I ir II prieduose nurodytus „fermentų“ grupei priskiriamus preparatus leidžiama neribotą laiką naudoti kaip pašarų priedus laikantis minėtuose prieduose nustatytų reikalavimų.
2 straipsnis
Šis reglamentas įsigalioja trečią dieną po jo paskelbimo Europos Bendrijų oficialiajame leidinyje.
Šis reglamentas yra privalomas visas ir tiesiogiai taikomas visose valstybėse narėse.
Priimta Briuselyje, 2004 m. liepos 20 d.